laion/Wikipedia-Exotic huggingface dataset:
דעת מיעוט

דעת מיעוט בפסק דין, היא דעתו של שופט יחיד או של כמה שופטים, שחולקים על דעת רוב (אנ') השופטים בהרכב, שהיא זו הקובעת את תוצאות הדיון המשפטי. דעת המיעוט אמנם אינה קובעת את תוצאות הדיון המשפטי, אך היא בעלת משמעות לא מבוטלת. היא מעוררת ספקות, מציגה הסתייגויות, ובעלת מעמד חשוב, בכך שמאירה היבטים שלא זכו לתשומת לבם של שופטי הרוב, ומאלצת אותם להתמודד עם הביקורת. דעת המיעוט והנימוקים הנלווים אליה יכולים לשקף תפיסות עולם שונות, התלבטויות ודחיות מלאות או חלקיות של דעת הרוב, וכן אזורי הסכמה. דעת המיעוט יכולה להסכים עם הנימוקים שהוצגו בפסק הדין, אך להגיע למסקנה ותוצאה שונות מאלה שהגיעו אליהם שופטי הרוב, או שלא להסכים לא עם הנימוקים ולא עם המסקנה. יש פעמים שבהמשך, כתוצאה מערעור על פסק הדין או בדיון נוסף, דעת המיעוט מתקבלת והופכת את ההחלטה הקודמת של בית המשפט. במקרים אחרים, דעת המיעוט היא זו שלפיה נכתבת הלכה חדשה, או שבעקבותיה מתחדדת הלכה קיימת. לעיתים דעת המיעוט מעידה על הצורך בתיקון עתידי של החוק. קיומה של דעת המיעוט והחשיבות המיוחסת לה משקפים את אופיו הדמוקרטי של המשפט, את חופש הביטוי ואת עצמאות השופטים. ניתן לראות את החשיבות המיוחסת לקיומה של דעת המיעוט בדבריה של נשיאת בית המשפט העליון השופטת מרים נאור בטקס הענקת מלגות לזכרו של השופט א' לוי בלשכת עורכי הדין ב-9 ביוני 2017: "השופט לוי היה משפטן חריף וחד מחשבה, ובד בבד היה אוהב אדם ומלא חמלה. הוא עמד על עקרונותיו באופן בלתי מתפשר, ונותר לא אחת בדעת מיעוט. לא רק פסיקותיו בדעת הרוב קנו להן שבת בהלכה הפסוקה, גם חוות-דעת המיעוט שכתב תרמו בצורה ניכרת לעיצוב המשפט הישראלי"; וכן בדבריו של עורך הדין רון גזית עם פרישתו של המשנה לנשיא בית המשפט העליון, השופט מישאל חשין: "אין לבטל או להקל ראש בדעת מיעוט, כאשר זו מנומקת היטב. להפך: דעות מיעוט הן רצויות באשר יש בהן כדי להשביח את החלטות הרוב ולהביא ליתר דיוק בתחימת גבולותיה של ההלכה. דעת מיעוט מנומקת היטב גם משאירה אחריה חומר למחשבה לדורות הבאים של שופטי בית המשפט העליון וחומר למחשבה למחוקק". שופט בית המשפט העליון יורם דנציגר הציע שהרשעה ברצח תתקבל רק כאשר היא פה אחד, כלומר גם כאשר ההצעה לזכות היא בדעת מיעוט, תגבר דעת המיעוט על דעת הרוב, משום שדעת המיעוט כשלעצמה יוצרת את הספק הסביר המצדיק זיכוי. Hon. Ruth Bader Ginsburg, The Role of Dissenting Opinions. Presentation to the Harvard Club of Washington, D.C., on December 17, 2009 דעת מיעוט - גיליון למורים בחטיבות הביניים ובתי הספר התיכוניים, באתר "מה במשפט" - ביטאון מוזיאון מורשת בתי המשפט, בית המשפט העליון, ירושלים, ‏נובמבר 2006 מרים נאור, נשיאת בית המשפט העליון, דברי נשיאת בית המשפט העליון השופטת מרים נאור בטקס הענקת מלגות לזכרו של השופט א' לוי בלשכת עורכי הדין ביום 9.6.2017, באתר השירותים והמידע הממשלתי, ‏9 ביוני 2017 עו"ד רון גזית, עם פרישתו של המשנה לנשיא בית המשפט העליון, השופט מישאל חשין, באתר לשכת עורכי הדין בישראל, ‏19 בפברואר 2006 טובה צימוקי, להרשיע ברצח? רק פה אחד, באתר "ידיעות אחרונות", 12 באפריל 2016
איאן אברקרומבי

איאן אברקרומבי (באנגלית: Ian Abercrombie; ‏11 בספטמבר 1934 – 26 בינואר 2012) היה שחקן ומדבב אנגלי-אמריקאי. מוכר בעיקר בזכות תפקידו כג'סטין פיט, מעסיקה של איליין בסדרה סיינפלד. אברקרומבי נולד ב-11 בספטמבר 1934 בעיירה גרייס (אנ') שבאסקס, בריטניה. את לימודי המשחק החל במהלך הבליץ של מלחמת העולם השנייה. הוא החל לעבוד בריקודי במה בהופעות בלונדון, סקוטלנד, אירלנד והולנד וזכה במדליות ארד, כסף וזהב. בגיל 17 עבר לארצות הברית. הוא החל להופיע ב-1955 בסרט המלחמה סטלאג 17 וכן הופיע במגוון מחזות בתיאטראות ברודוויי. כמו כן הופיע כשוליית קוסם במחיר נמוך מאוד. ב-1957 התגייס לצבא ארצות הברית ונשלח למערב גרמניה לטפל בשירותים מיוחדים. באותה תקופה שיחק בסרט שולחנות נפרדים של דלברט מאן. לאחר מכן נסע לקליפורניה להופיע במספר סרטים ושם הופיע וחי. במרבית סרטיו הוא משמש כשחקן אופי. הוא נפטר מאי-ספיקת כליות בגיל 77 בביתו שבלוס אנג'לס, 20 יום לאחר ירידת הסדרה המכשפים מוויברלי פלייס, בה כיכב. אברקרומבי היה נשוי לשתי נשים: אליזבת רומנו בשנים 1956–1978 וגלאדיס אברקרומבי מ-1984 עד למותו. פרנקנשטיין הצעיר (1974) - כפרי בטלסטאר גלקטיקה (1978) - פורגר 7 ימים מאושרים (1983) - אוסקר ההולך באש (1986) - בוגס אגדות מעולם המסתורין (1990) - פולטון הברק (1990) - רוח הרפאים טווין פיקס (1992) - טום ברוקמן צבא האופל (1992) - איש חכם החיים על פי משפחת אדמס (1993) - נהג בבילון 5 (1994) - קורלילמורזון סיינפלד (1994-1998) - ג'אסטין פיט פארק היורה: העולם האבוד (1997) - משרת ימי חיינו (1997-2002) - מנהל מלון/ תכשיטן/ עורך דין/ מר סימפקינס הצילו! עכבר בבית! (1997) - כרוז ג'וני מיסטו: ילד מכשף (1997) - מרלין באפי ציידת הערפדים (1998) - איש זקן/ בוס גרמני פרוע על המערב (1999) - אח"מ בריטי מסע בין כוכבים: וויאג'ר (1999-2000) - אבוט/ מילוא ציפורי הטרף (2002) - אלפרד פניוורט מכושפות (2004) - ארמיס (שופט בבית משפט) ההרפתקאות של בילי ומנדי (2005) - פ' (קול) בית ספר לריקודים סלוניים ולנימוסים של גב' הוצ'קיס (2005) - ארווין סזגין הבאטמן (2006) - אוון (קול) אינלנד אמפייר (2006) - המשרת הנרי המכשפים מוויברלי פלייס (2007-2012) - פרופסור קרומבס איך פגשתי את אמא (2008) - בנג'מין פרנקלין מלחמת הכוכבים: מלחמת המשובטים (2014-2008) - פלפטין/דארת' סידיוס (קול). חלק מקולות דיבובו הושמעו לאחר מותו. רנגו (2011) - אמברוס (קול) איאן אברקרומבי, במסד הנתונים הקולנועיים IMDb (באנגלית) איאן אברקרומבי, באתר AllMovie (באנגלית) איאן אברקרומבי, באתר MusicBrainz (באנגלית) איאן אברקרומבי, באתר "Find a Grave" (באנגלית)
Fall in Line

"Fall in Line" הוא שיר של הזמרת כריסטינה אגילרה, בשיתוף עם הזמרת דמי לובאטו, מתוך אלבומה השישי Liberation. השיר יצא כסינגל השני מהאלבום ב-16 במאי 2018. עם יציאתו נכנס השיר אל המקום הראשון במצעד השירים מתחת להוט 100. השיר הועמד בטקס פרסי הגראמי עבור "ביצוע הפופ הטוב ביותר של צמד/להקה". אגילרה סיפרה על השיר: "כתבתי את השיר לפני שכל החדשות האלו הגיעו [תנועת Time’s Up וקמפיין Me Too] זה היה שיר שצריך להישמע מכיוון שתמיד הרגשתי שמונעים ממני את זכות הדיבור ואמא שלי לא היוותה דוגמה בכך אז רציתי להיות מי שתומכת בנשים ובכל מי שנאבק להשמיע את קולו. נאלצתי לראות את אמא שלי כנועה וחוטפת מכות בכל פעם שניסתה לדבר. אתה יכול להיות פגום כל כך ממה שעברת או שאתה יכול לקחת את זה למקום חיובי ולא להגיע לאותו מקום". השיר נכתב על ידי אגילרה עצמה, ג'וני סימפסון, מארק ויליאמס, אודרה מי, ג'ון בלילון וראול קובינה והופק על ידי בלילון, ויליאמס וקובינה. מבחינה לירית השיר הוא המנון פמיניסטי אשר מעודד העצמה נשית. השיר יצא לראשונה ב-16 במאי 2018, בשעה 8 בבוקר (זמן EST) ויצא גם לחנויות הדיגיטליות באותו זמן. עם שחרור השיר אגילרה גם צייצה עליו בטוויטר. כשבועיים לאחר יציאתו השיר נשלח גם לתחנות הרדיו העכשוויות למבוגרים וב-19 ביוני לתחנות רדיו ללהיטים עכשוויים. מבחינה מסחרית השיר לא זכה להצלחה ונכנס למספר מצומצם של מצעדים בעולם. מילות השיר "Fall in Line" באתר Genius סרטון השיר "Fall in Line" באתר יוטיוב מידע על הרצועה "Fall in Line" באתר ספוטיפיי אגילרה, ג'וני סימפסון, מארק ויליאמס, אודרה מיי ג'ון בלילון, ראול קובינה, מארק ויליאמס השיר "Fall in Line" במצעד השירים מתחת להוט 100 של בילבורד Christina Aguilera (Ft. Demi Lovato) – Fall in Line, נבדק ב-2021-10-14
פרידריך היינריך יעקבי

פרידריך היינריך יעקבי (בגרמנית: Friedrich Heinrich Jacobi ;‏ 25 בינואר 1743 – 10 במרץ 1819) היה פילוסוף גרמני. יעקבי נחשב לאחד מאבות הרומנטיקה הגרמנית, ולהוגה בולט באידיאליזם הגרמני. יעקבי היה דמות מפתח בפרוץ "מחלוקת הפנתאיזם" ו"מחלוקת האתאיזם". יעקובי נולד בדיסלדורף בשנת 1743. בתחילת דרכו היה סוחר ואחר כך פקיד. הוא החליט ללמוד והלך לז'נבה, שם היה תלמידו של הפיזיקאי ז'ורז' לואי לה סאג. הוא כיהן כנשיא האקדמיה במינכן. הוא נפטר במינכן ב-10 במרץ 1819. יעקבי התנגד בתוקף לגישה של מנדלסון בקשר ליחס בין הדת לתבונה האנושית. יעקבי, שהושפע מהתנועה הרומנטית, סבר כי אין ליישב בין האמונה לתבונה. הוא ראה סתירה בין הדת לנאורות לפי שפינוזה, ולא ניסה לחפש יישובים ותירוצים כדי לגשר בין הדברים. לעומתו, משה מנדלסון סבר שיש הרמוניה בין האמונה לתבונה. הוא האמין בדרך שונה משפינוזה - לא נאורות חילונית אלא נאורות המושפעת כל העת מהדת ואורח החיים הדתי. Early essays in Der Teutsche Merkur. Available online. Edward Allwill’s Briefsammlung (1781). Etwas das Lessing gesagt hat (1782). Werke, vol. 2, pp. 325-388. Über die Lehre des Spinoza in Briefen an den Herrn Moses Mendelssohn (1785). 2nd edition, 1789. NYPL. Friedrich Heinrich Jacobi wider Mendelssohns Beschuldigungen betreffend die Briefe über die Lehre des Spinoza (1786). Oxford. David Hume über den Glauben, oder Idealismus und Realismus (1787). University of Lausanne. Woldemar (1794). 2 volumes. Oxford. 2nd edition, 1796. NYPL. Jacobi an Fichte (1799). University of Michigan. Text 1799/1816, Italian Translation, 3 Appendices with Jacobi's and Fichte's complementary Texts, Commentary by A. Acerbi): La Scuola di Pitagora, Naples 2017, ISBN 978-88-6542-553-4. Ueber das Unternehmen des Kriticismus (1801). Werke, vol. 3, pp. 59-195. Ueber Gelehrte Gesellschaften, ihren Geist und Zweck (1807). Harvard. Von den göttlichen Dingen und ihrer Offenbarung (1811). University of California. Friedrich Heinrich Jacobi's Werke (1812–1825). Volume 1, 1812. Harvard; NYPL; University of Michigan; University of Michigan (Morris). Volume 2, 1815. Harvard; NYPL; University of Michigan; University of Michigan (Morris). Volume 3, 1816. Harvard; NYPL; University of Michigan; University of Michigan (Morris). Volume 4, 1819. Harvard. Parts 1 & 2: Oxford; University of Michigan (Morris). Part 1. NYPL; University of Michigan. Part 2. NYPL; University of Michigan. Part 3. NYPL; University of Michigan (Morris). Volume 5, 1820. Harvard; NYPL; University of Michigan; University of Michigan (Morris). Volume 6, 1825. NYPL; University of Michigan (Morris). Friedrich Heinrich Jacobi's auserlesener Briefwechsel (1825–27). 2 volumes. Volume 1, 1825. Harvard; University of Michigan. Volume 2, 1827. Harvard; University of Michigan. מדיה וקבצים בנושא פרידריך היינריך יעקבי בוויקישיתוף פרידריך היינריך יעקבי באתר האנציקלופדיה לפילוסופיה של סטנפורד (באנגלית) פרידריך היינריך יעקבי באתר האנציקלופדיה האינטרנטית לפילוסופיה (באנגלית) פרידריך היינריך יעקבי באתר אנציקלופדיה אמריקנה (באנגלית) חיבורים של יעקבי באתר ארכיון האינטרנט (באנגלית) חיבורים של יעקבי להאזנה באתר LibriVox (באנגלית) פרידריך היינריך יעקבי, באתר אנציקלופדיה בריטניקה (באנגלית) פרידריך היינריך יעקבי, באתר "Find a Grave" (באנגלית) https://www.iep.utm.edu/jacobi/
הנס יואכים שפס

הנס יואכים שפס (בגרמנית: Hans-Joachim Schoeps;‏ 30 בינואר 1909 – 8 ביולי 1980) היה פילוסוף וחוקר דתות יהודי-גרמני. היה ממנהיגי היהודים הצעירים בגרמניה בשנות השלושים. הנס-יואכים שפס נולד וגדל בברלין, גרמניה. כשהיה סטודנט למדעי המדינה בשנות השלושים הקים את Der deutsche Vortrupp Gefolgschaft deutscher Juden (חיל החלוץ היהודי של היהודים הגרמנים). בשיאו היו בארגון 150 משתתפים. מטרת הארגון הייתה להיות תנועה פוליטית המייצגת את היהודים בעלי זיקה לתרבות הגרמנית אך תוך שמירה על ציביון דתי. הארגון התנגד לציונות ולליברליזם. אנשי הארגון לא האמינו שגרמניה תלך בדרכי הנאציזם אלא תפעל לשילוב של היהודים בחברה. בשנת 1935 סגר הגסטפו את הארגון. בשנת 1938, כשבעה שבועות לאחר ליל הבדולח, ברח שפס לשוודיה. הוריו נשלחו לטרזיינשטט ב-4 ביוני 1942. אביו נפטר כשישה חודשים לאחר מכן במחנה, ואמו נרצחה באושוויץ. הוא חזר לגרמניה בסתיו 1946. לאחר המלחמה קרא להקמת משטר מלוכני בגרמניה. שפס נפטר ב-8 ביולי 1980, בארלנגן, גרמניה. שפס האמין בשילוב היהודים בחברה הגרמנית תוך שמירה על זהותם יהודית. הוא חשב שהיהודים הם חלק מהחברה הגרמנית ומתאפיינים רק בדתם. הוא הגדיר את עצמו כיהודי פרוסי שמרן והתנגד לציונות בטענה שהיא ביטוי להתבוללות, שכן שאיפתה של הציונות היא שהיהודים יהיו ככל העמים. בשנת 1951, לאחר מלחמת העולם השנייה, יזם והכין תוכנית מפורטת לחידוש השלטון המלוכני בפרוסיה. תוכנית זו זכתה לסיקור נרחב אך לא התממשה. יחסו להומוסקסואליות היה ייחודי. הוא סבר שההקשר המקראי בו נאמר האיסור הוא רק לגבי פולחן אלילי של משכב זכור ולא אקט מיני רגיל. לכן טען שאין כל בעיה בהומוסקסואליות ואף היה מהתומכים הנלהבים לביטול החוק האוסר על הומוסקסואליות בגרמניה. מדיה וקבצים בנושא הנס יואכים שפס בוויקישיתוף הנס יואכים שפס, ברשת החברתית Goodreads הנס יואכים שפס (1909-1980), דף שער בספרייה הלאומית אברהם רובין, לא חיבבתי יהודים במיוחד אבל החלטתי לסבול אותם בשם היהדות, באתר הארץ, 20 באוגוסט 2024
עצי אשוח אחרונים

עצי אשוח אחרונים (ברוסית: Ёлки Последние; שווק בישראל בשם "יולקי: הסוף") הוא סרט קומדיה רוסי בכיכובם של איוואן אורגנט, סרגיי סבטלאקוב ודמיטרי נאגייב והוא הסרט השביעי והאחרון בזיכיון "עצי אשוח". הבכורה נערכה ב-27 בדצמבר 2018. הסרט מתאר את מסעם של גיבורי ערב השנה החדשה. עלמת השלג סנוגורוצ'קה מצילה סבא בודד; היפסטר מהעיר טיומן עוזר לדוד יורה להציע נישואים לאהובתו; איש העסקים בוריס, עושה כל דבר אפשרי על מנת למנוע מחברו יבגני פאבלוביץ' לחזור ליקוטיה; הספורטאים מפרם חולמים להעלות חיוך על פניה של בחורה יפה ומוכנים בשביל זה להרים את כל העיר ותושבת העיר וורונז' נוסעת לעיר הבירה, כדי לפגוש את גבר חלומותיה — השחקן קומורובסקי. עצי אשוח אחרונים, ברשת החברתית VK "עצי אשוח אחרונים", במסד הנתונים הקולנועיים IMDb (באנגלית) "עצי אשוח אחרונים", במסד הנתונים הקולנועיים KinoPoisk (ברוסית) עצי אשוח אחרונים באתר kinopoisk.ru טריילר רשמי באתר יוטיוב נתוני הכנסות באתר קרן הקולנוע הרוסי Готовь «Елки» летом Иван Ургант несколько часов провел в пальто на 30-градусной жаре на съемках новых «Елок» Ургант и Светлаков снова снимаются в «Елках»: первые фото Иван Ургант будет петь в продолжении новогодних "Елок" Фильм "Елки -7 "снимают в Гусь-Хрустальном районе Дмитрий Нагиев бреется топором в тизере седьмой части "Ёлок"
נסה איקפה-אטים

נסה איקפה-אטים (באנגלית: Nse Ikpe-Etim; נולדה ב-1974) היא שחקנית קולנוע ניגרית. היא התפרסמה בשנת 2008 עבור תפקידה בסרט Reloaded. היא הייתה מועמדת לפרס השחקנית הטובה ביותר בטקסי פרסי האקדמיה האפריקאית לקולנוע פעמיים, עבור תפקידה ב Reloaded ובסרט Mr. and Mrs. בשנת 2014, היא זכתה בפרס השחקנית הטובה ביותר בסרט דרמה ב 2014 אפריקה קסם לצופים בחירה פרסים על תפקיד "Nse" בסרט Journey to Self. אטים נולדה ב-21 באוקטובר 1974 בלאגוס שבניגריה. היא למדה במספר בתי ספר באזורים שונים בניגריה, בשל עבודתו של אביה בבנק המרכזי של  ניגריה, שהביא אותו למחוזות שונים עם השנים. אטים השלימה תואר ראשון באמנויות התיאטרון באוניברסיטת קלאבאר. אטים היא הבכורה מבין שישה ילדים. היא נישאה לחבר ילדותה קליפורד סולה ב-14 בפברואר 2013 בעיריית לאגוס. טקסי נישואים מסורתיים נערכו בעיר מגוריה במדינת אקווה איבום ובמדינת לאגוס בהתאמה, כמה חודשים לאחר האיחוד האזרחי. כיום היא מתגוררת בלונדון עם בעלה, שהוא מרצה בכיר באוניברסיטת מידלסקס, וחוזרת תכופות לניגריה כדי לשחק בסרטים בתעשיית הקולנוע הניגרית. בגיל 18, אטים התחילה את הקריירה שלה במשחק במסגרת התיאטרון של האוניברסיטה. הופעתה הראשונה בטלוויזיה הייתה באופרת הסבון המשפחתית,  Inheritance. אחרי סיום לימודיה באוניברסיטה היא עזבה את תעשיית הסרטים לטובת יוזמות אחרות, אך עשתה קאמבק בסרטו של אמם איסונג, Reloaded לצד רמזי נואה, ריטה דומיניק, איני אדו ודזמונד אליוט. מדיה וקבצים בנושא נסה איקפה-אטים בוויקישיתוף נסה איקפה-אטים, במסד הנתונים הקולנועיים IMDb (באנגלית) "AMAA Nominees and Winners 2009". African Movie Academy Award. אורכב מ-המקור ב-5 באפריל 2011. {{cite web}}: (עזרה) "Nse Ikpe Etim Biography on iMDb". "Nse Ikpe Etim: Facts You Need To Know About Nollywood Actress". YeYePikin.(הקישור אינו פעיל) "I wasn't born to get married". GistMania. "I wasn't born to get married". GistMania. "2013 Nigeria Entertainment Awards". NotJustOK. אורכב מ-המקור ב-2016-03-04. נבדק ב-2018-10-28. "Nse Ikpe Etim מועמדות for ZAFAA awards". DailyTimes Nigeria. Toolz (18 במאי 2014). "NSE IKPE ETIM ON THE JUICE S02 E07". Ndani TV. {{cite web}}: (עזרה) "Nse Ikpe-Etim is now Mrs Clifford Sule". "Nse Ikpe Etim Husband's 15year old son". אורכב מ-המקור ב-2016-05-10. נבדק ב-2018-10-28. "Nse Ikpe Etim Trad Wedding to hold April 4th". "Nse Ikpe Etim is now Mrs Clifford Sule". Gistus. "An Interview with Nollywood IT Girl Nse Ikpe Etim". Bella Naija. "2012 Eloy Award Nominees". Bella Naija. "2012 Nigeria Entertainment Awards". "The Green Eyed". אורכב מ-המקור ב-2014-03-16. נבדק ב-2018-10-28. "In Between". irokotv.com. "Nse Ikpe Etim Gives Up Her Life In Service To Humanity In IN BETWEEN". blog.irokotv.com. אורכב מ-המקור ב-2014-09-10. נבדק ב-2018-10-28. "Full list of ZAFAA Award 2012 nominees". "ZAFAA Award 2012 winners". "2012 Eloy Awards Nominees". BellaNaija. "2012 Afro Hollywood Awards Winners". Vanguard Newspaper. "17th Africa film Awards". DailyTimes. "full list of 2013 city people award nominees". Jaguda.(הקישור אינו פעיל) "List of Nominees for City People Awards". Nollywood by Mindspace. "2013 GIAMA nominees". אורכב מ-המקור ב-2017-06-30. נבדק ב-2018-10-28. "Golden Icons Academy Awards 2013 nominees". "2013 Ghana Movie Awards". Ghana Movie Awards. "Ghana Movie Awards nominees". אורכב מ-המקור ב-2016-03-05. נבדק ב-2018-10-28.
ג'נו סילבה

ג'נו סילבה (באנגלית: Geno Silva;‏ 20 בינואר 1948 - 9 במאי 2020) היה שחקן קולנוע וטלוויזיה מקסיקני. נודע בעיקר ממשחקו בסרט פני צלקת ב-1983. סילבה נולד במקסיקו. החל להופיע בסרט הבלאקספלויטיישן "Thomasine & Bushrod" מ-1974 בתור טאפי. ב-1979 שיחק במערבון וונדה נבאדה של פיטר פונדה. אותה שנה שיחק את מרטינדז בסרטו של סטיבן ספילברג 1941. ב-1983 שיחק בסרט המאפיה והפשע פני צלקת בתור המתנקש "גולגולת", שליחו של אלסנדרו סוזה. ב-1996 שיחק בסדרתו של צ'אק נוריס ווקר בתור אל קויוט. בשנה שאחריה שיחק בפארק היורה: העולם האבוד של סטיבן ספילברג בתור הספן קרלוס. באותה שנה שיחק גם בסרט אמיסטאד של אותו במאי, בתור רויז. בשנת 2001 שיחק במותחן של דייוויד לינץ' מלהולנד דרייב בתור מנהל מלון. לאחר שנתיים שיחק בסרט מילה של גבר של פ. גארי גריי בתור ממו לוצרו. נפטר בלוס אנג'לס, קליפורניה ב-9 במאי 2020. ג'נו סילבה, במסד הנתונים הקולנועיים IMDb (באנגלית) ג'נו סילבה, באתר AllMovie (באנגלית) ג'נו סילבה, באתר Rotten Tomatoes (באנגלית) ג'נו סילבה, במסד הנתונים הקולנועיים KinoPoisk (ברוסית)
קרחון קטספו

קרחון קֶטְסְפּוֹ (באנגלית: Catspaw Glacier: מילולית: קרחון רגלו של חתול) הוא קרחון קטן, הזורם לכיוון דרום ממורדות ההרים המצויים צפונית לקרחון טיילור, בארץ ויקטוריה שבאנטארקטיקה. קרחון קטספו נמצא מערבית לקרחון סטוקינג (אנטארקטיקה). שמו של הקרחון ניתן לו על ידי תומאס גריפית' טיילור, שהיה חלק ממשלחת טרה נובה (אשר חקרה את אנטארקטיקה בין השנים 1910–1913) בשל דמיונו לכף רגל של חתול. • Kelly Chan-Yam, Characterisation of microbial communities in a water track in an Antarctic Dry Valley, 2017 • Charles Neider, Edge of the World: Ross Island, Antarctica, P 349 קרחון קטספו באתר הסקר הגאולוגי של ארצות הברית קרחון קטספו באתר הגאזט האנטארקטי של ממשלת אוסטרליה מתן שם רשמי לקרחון באתר ממשלת ניו זילנד תצלום לוויין של אזור הקרחון תצלום הקרחון מידע גאוגרפי והיסטורי
הספרוניקס

הספרוניקס (שם מדעי: Hesperonychus; מילולית: "טופר מערבי") הוא סוג של דינוזאור ממשפחת הדרומאוזאוריים שחי במשך הקפטן לפני 76.5 מיליון שנה באזור קנדה באלברטה. המאובן של ההספורניקס ידוע מחפירות של אליזבת ניקולס ב-1982 בפארק הפרובינציאלי דינוזאור. מראה השלד הקליל וטפריו הזכירו את טורפי הולוסירפטור והדיינוניכוס והוא שויך למשפחת הדרומזאוריים, אף שיכול להיות קרוב גם לאלברזאוריים. למרות שנמצא רק ממאובנים חלקיים הוא היה דינוזאור קטן מאוד באורך של מטר אחד ומשקל של עד 19 ק"ג. מבנה גופו הותאם לריצה וייתכן שכוסה נוצות בדומה לקרוביו. הטפרים המעוקלות נועדו לפצוע טרף קטן בו נתקל. היצור היה כנראה שלב ביניים בין דינוזאורים מהלכים למעופפים כמו המיקרורפטור והסינאורניתוזאורוס שחיו בסין. דינוזאור זה הופיע בסרט ללכת בין דינוזאורים. מדיה וקבצים בנושא הספרוניקס בוויקישיתוף הספרוניקס, באתר האנציקלופדיה של החיים (באנגלית) הספרוניקס, באתר GBIF (באנגלית)
עמק פירס (אנטארקטיקה)

עמק פירס (באנגלית: Pearse Valley) הוא עמק חשוף (שאינו מכוסה קרח), הנמצא ממערב לקרחון קטספו, בצידו הדרומי של רכס אסגארד, בארץ ויקטוריה שבאנטארקטיקה. אורכו של העמק 4.8 קילומטרים. שמו של העמק ניתן לו על ידי הוועדה המייעצת לשמות אנטארקטיים.  העמק נקרא על שם ג'ון ס. פירס (John S. Pearse), ביולוג שפעל בתחנת מקמרדו בשנים 1961–1962.  מדיה וקבצים בנושא עמק פירס בוויקישיתוף עמק פירס באתר הסקר הגאולוגי של ארצות הברית עמק פירס באתר הגאזט האנטארקטי של ממשלת ניו זילנד (תצלומים של העמק) תצלום לוויין של אזור עמק פירס תצלומי עמק פירס חוקרים מתארים את שהותם בעמק פירס תחזית מזג אוויר עדכנית עבור עמק פירס סטטיסטיקות מזג אוויר עבור עמק פירס מידע גאוגרפי והיסטורי
עמק פירס

האם התכוונתם ל... עמק פירס (אנטארקטיקה) – עמק בארץ ויקטוריה שבאנטארקטיקה. עמק פירס (ניו זילנד) – עמק בצפון האי הדרומי של ניו זילנד.
New Year's Day (פירושונים)

האם התכוונתם ל... New Year's Day – ראש השנה האזרחית New Year's Day (שיר של טיילור סוויפט) – שיר של טיילור סוויפט משנת 2017 New Year's Day (שיר של ג'ון בון ג'ובי) – שיר של ג'ון בון ג'ובי משנת 2016 New Year's Day (שיר של U2) – שיר של U2 משנת 1982 New Year's Day (להקה) – להקה אמריקנית מקליפורניה
לצוד את האויב

לצוד את האויב (באנגלית: Hunter Killer) הוא סרט מתח ופעולה משנת 2018 המבוסס על ספר מאת דון קית' וג'ורג' וואלאס, בכיכובם של ג'רארד באטלר, טובי סטיבנס, קומון, גארי אולדמן, לינדה קרדליני ומיכאל ניקוויסט. הצוללת האמריקנית טאמפה ביי הייתה במשימת מעקב אחר צוללת רוסית בים ברנץ, כשלפתע אירע פיצוץ בצוללת הרוסית ואילו זו האמריקנית נפגעה בידי טורפדו. בשל העובדה שלא התקבל כל דיווח מן הצוללת מחליט ראש אגף המבצעים של המטות המשולבים, אדמירל ג'ון פיסק (קומון), לשלוח את הצוללת ארקנסו שלה מונה מפקד חדש, קומנדר ג'ו גלאס (באטלר), לאתר את הצוללת הנעדרת ולחלץ את אנשיה אם ניתן, שכן על סיפון הצוללת ישנה גם המיסטיק, צוללת חילוץ. כשהצוללת ארקנסו מגיעה לאזור התקרית מתברר לגלאס ולצוותו כי צוללת רוסית נוספת אורבת מתחת לפני השטח. במקביל מחליט אדמירל פיסק, בעצת ג'ין נורקוויסט (קרדליני), אנליסטית בכירה במועצה לביטחון לאומי, לשלוח צוות מיחידת "אריות הים" (Navy SEALs), בפיקוד לוטננט ביל בימן (סטיבנס), שיחדור בצניחה לרוסיה ויבצע סיור לאיסוף מודיעין בבסיס הצי הרוסי בפוליארני, שבחצי האי קולה. הצוות, בפיקוד בימן, מגלה עד מהרה ששר ההגנה הרוסי, אדמירל דמיטרי דורוב, ביצע הפיכה צבאית ועצר את הנשיא הרוסי, זאכרין. דורוב מתכנן להצית מלחמת עולם שלישית, ובעוד יו"ר המטות המשולבים, אדמירל צ'ארלס דונגן (אולדמן), ממליץ לנשיאה האמריקנית לשלוח את הצי השישי למתקפה מקדימה על רוסיה, מחליטה הנשיאה להטיל על גלאס ובימן, על אנשיהם, לעצור אותו. לצוד את האויב, ברשת החברתית פייסבוק לצוד את האויב, ברשת החברתית אקס (טוויטר) לצוד את האויב, ברשת החברתית אינסטגרם "לצוד את האויב", במסד הנתונים הקולנועיים IMDb (באנגלית) "לצוד את האויב", באתר נטפליקס "לצוד את האויב", באתר AllMovie (באנגלית) "לצוד את האויב", באתר Rotten Tomatoes (באנגלית) "לצוד את האויב", באתר Box Office Mojo (באנגלית) "לצוד את האויב", באתר Metacritic (באנגלית) "לצוד את האויב", באתר אידיבי "לצוד את האויב", במסד הנתונים הקולנועיים KinoPoisk (ברוסית) קטיה אגינוב, ג'רארד באטלר: "קמפיין metoo איפשר לי להבין מה עובר על נשים", באתר חדשות 13, 11 באוקטובר 2018 ביקורות ארז דבורה, ביקורת סרט - "לצוד את האויב": מיושן ומיותר, באתר ynet, 30 באוקטובר 2018
שירות אבטחת המדינה המיוחד (גאורגיה)

שירות אבטחת המדינה המיוחד (בגאורגית: საქართველოს სახელმწიფო დაცვის სპეციალური სამსახური [სდსს], בתעתיק: "סקארתוולוס סאחלמציפו דאצוויס ספציאלורי סמסאחורי") הוא סוכנות ממשלתית בעלת אופי צבאי של ממשלת גאורגיה האחראית לאבטחת בכירים, נציגי מדינה, כולל נשיא גאורגיה, כמו גם נכסים לאומיים, מבקרים זרים ומבנים דיפלומטיים. הסוכנות כפופה לפרלמנט, כאשר רק המחלקה האחראית לאבטחת הנשיא המכהן כפופה לנשיא. קודמו של השירות היה שירות האבטחה הממשלתי (საქართველოს რესპუბლიკის სამთავრობო დაცვის სამსახური) שנוצר ב-23 ביוני 1994 על בסיס מינהל האבטחה הממשלתי של המשרד לביטחון המדינה. ב-20 בפברואר 1996 אימצה הסוכנות את שמה הנוכחי בהתאם לחוק "אודות שירות אבטחת המדינה המיוחד". בשנת 1998 הוטל על הסוכנות להעניק שירותי אבטחה ומתן ביטחון שוטף לפרויקטים בתחום האנרגיה בגאורגיה, כגון צינור הנפט באקו-טביליסי-ג'ייהאן. משימה זו הועברה לידי המחלקה הראשית להגנה על צינורות אסטרטגיים של משרד הפנים ב-1 בינואר 2006. הסוכנות איבדה שבעה אנשי צוות במילוי תפקידם, מתוכם שניים נהרגו במתקפה על שיירת הנשיא אדוארד שוורדנדזה בטביליסי, ב-9 בפברואר 1998. שירות אבטחת המדינה המיוחד מספק אבטחה: לפקידי הרשות המבצעת, הרשות המחוקקת והרשות השופטת, בניינים, מבנים ושטחים השייכים לממשל, לביקורם של רמי-דרג וגורמים מחו"ל, נציגים של ארגונים בינלאומיים ואח"מים, מקומות ומבני מגורים המשמשים בכירי ממשל. השירות מאבטח את האישים הבאים: נשיא גאורגיה יו"ר הפרלמנט ראש הממשלה יו"ר בית המשפט החוקתי יו"ר בית המשפט העליון הקתוליקוס-פטריארך של הכנסייה האורתודוקסית הגאורגית שר המשפטים  ראשי הרשיות המחוקקות העליונות והרשויות המבצעות של אבחזיה ואג'ריה ראש הלשכה הנשיאותית חברים קבועים במועצה לביטחון לאומי ראשי מדינות זרות, המבקרים גאורגיה מועמדים לנשיאות בתקופת טרום הבחירות וקיום הבחירות. בהחלטת הנשיא, השירות מספק אבטחה גם ל: סגן יו"ר הפרלמנט, חברי פרלמנט, חברי ממשלה, פקידים בכירים אחרים, כמו גם בני משפחתם אם ישנן ראיות המצביעות על איום על חייהם ובריאותם; גורמי בכירים ונציגי ארגונים בינלאומיים; ראשי נציגויות דיפלומטיות בגאורגיה; בני משפחה של פקידים בכירים, כפי שנקבע בחוק מיוחד. אתר האינטרנט הרשמי של שירות אבטחת המדינה המיוחד Main Division for Protection of Strategic Pipelines. Ministry of Internal Affairs. Accessed on April 24, 2011